Globális Űrigazgatóság, videónapló, hatodik bejegyzés.
Életünk hátralévő részét az űrben készülünk eltölteni.
De most jön a neheze.
Különös, de igaz: a leghosszabb idő, amit egy ember egyhuzamban
az űrben töltött, kevesebb mint másfél év.
De itt a Mars-szimulátorban azt kutatják,
hogyan válhatna lehetővé az élet az űrben.
Igen. Különös, de igaz: egy nap
a Mars talajában növényt termeszthetünk.
És képzeljétek, a trágyát,
ami mindezt lehetővé tenné, emberi hajból állítanák elő.
Szerencsére jó…
- a kézügyességem. - Mit művelsz?
- Ne, Charlie! - Csak egy tincset!
- Hadd vágjam le! - Mi? Kizárt!
- Az én hajam nem elég hosszú. - Azt már nem!
Szevasztok, srácok, kezdődjék a Különös, de igaz!
Tudtátok, hogy több csillag van az égen,
mint ahány homokszem az egész Földön?
Azta!
- Ez hihetetlen! - Az ám!
- Charlie vagyok. - Én pedig Carly.
- Helló! - Barátok vagyunk.
Gyerünk!
Chicagóban élünk.
Szárnyal a képzeletünk…
Az idők végezetéig!
és készen állunk a felfedezésre.
Ez olyan király!
Felfedezzük, milyen furcsa is a nagyvilág.
- Hé! - Megcsináltuk!
Ez elképesztő.
KÜLÖNÖS, DE IGAZ!
A Naprendszerünk.
A nevem Carly, ő pedig a legjobb barátom, Charlie.
Mióta felnőttünk annyira, hogy elbírjunk
egy füzetet és egy nagyítót, kutatjuk a nagyvilágot.
Ahogy idősebbek lettünk, mások is csatlakoztak hozzánk:
Charlie nővére, Casey, és a haverunk, Patrick.
Sőt, a postásunk, Bob is részese volt a mókáknak.
Úgy tűnt, örökre együtt maradunk.
Legalábbis máig.
A bolygóközi expedíció…
Carly, ezt látnod kell!
Srácok, jó, hogy itt vagytok.
- Mi a helyzet? - Ezt nézd!
Szervusztok, itt Végtelen Sugár,
a híres asztrofizikus.
Bemutatom a bolygóközi expedíciót.
A Naprendszer feltárására irányul, ahonnan nincs visszaút.
- Hűha! - Jelentkezzünk!
Nem is tudom, Charlie, ha nincs visszaút…
Pont ez az. Az űrben éljük le az életünk.
És feltárjuk a világegyetem csodáit.
Szuper lesz.
Na, hallgasd tovább!
Küldjétek be a videós jelentkezéseteket még ma!
A Globális Űrigazgatóság nevében
sok sikert kívánok. Viszlát a világűrben!
Miért maradnánk itt és fedeznénk fel csak a földi világot,
amikor az egész univerzumot is felfedezhetnénk?
Charlie, én alig ismerem a Naprendszerünket.
Jó lenne kicsit kutakodni a témában.
Legyen így! Skacok, akkor ma feltárjuk,
hogyan épül fel a…
Naprendszerünk.
Nap, Naprendszer…
A jelentkezésünkhöz forgatjuk az első videót,
és Charlie kicsit ideges.
Ugyan, miről beszélsz? Nem vagyok ideges.
- Nézz rám, minden oké. - Ja.
Mehet. Készen állok.
Akkor elő a jelmezzel!
- Jó. - Totál ideges.
Már veszed?
Remek.
A Naprendszerünk hatalmas,
mégis, különös, de igaz:
az egész elfér ebben.
Oort-felhőnek hívják.
Egy iszonyú nagy gömb, ami az űrben lebeg.
Az átmérője 15 billió kilométer.
Kukkantsunk a belsejébe!
Íme, a Naprendszerünk!
- A következőkből áll… - A Napból.
Ami körül minden más kering.
Köztük nyolc bolygó.
- A Vénusz… - Ez a Merkúr, rémlik?
- Bocs. - Merkúr.
- Ez az. - Merkúr.
Vénusz…
Föld…
Mars…
Jupiter…
Szaturnusz…
Uránusz…
- és Neptunusz. - De más is van itt.
A Naprendszerünkhöz tartozik
a bolygók körül keringő összes hold,
egy csomó aszteroida, amik itt helyezkednek el…
Az aszteroidaövezetben.
És itt a legszélén…
A Kuiper-öv.
Ez mind a Nap körül kering, és együtt alkotják
a Naprendszerünket.
És ne feledjétek, az egész elfér ebben!
Az Oort-felhőben.
Ez tökéletes bevezető lesz a jelentkezésünkhöz.
Az. De mivel folytassuk a forgatást?
Próbálom felidézni, mit is mondott Végtelen Sugár.
A tökéletes jelentkezőnek ismernie kell az ember és a Naprendszer kapcsolatát.
A múltat, a jelent és a jövőt.
Vagyis ki kell kutatnunk, a múltban hogyan tanulmányozták a Naprendszert.
- Így van. - Sziasztok!
Srácok, látnotok kell, Patrickkal milyen üzenetet kaptunk
a Globális Űrigazgatóságtól.
Hé, csak nem jelentkezési videót forgattok?
- De azt. - Az űrutazás lesz a munkánk.
Én és Carly az űrben éljük le életünk hátralévő részét.
- Ja. - Biza.
- Örökre? - Igen.
Káprázatos lesz.
- Tényleg? - Igen.
Jó is, hogy jöttetek, segítenetek kell.
Gyertek, keressünk jelmezeket!
Munkára fel! Nézzük a történelmet!
Az űrt kutató tudósokat asztronómusoknak hívják,
és a történelem során sok volt belőlük.
Kezdjük Klaudiosz Ptolemaiosszal.
Az egyiptomi csillagász 140 körül élt.
Íme, a világegyetem!
A Föld áll a középpontjában, és minden más
körülötte kering a maga körpályáján.
Különös, de igaz: az emberek ezt hitték egészen…
Nem.
1514-ig. Ekkor jött Kopernikusz, a lengyel csillagász.
NIKOLAUSZ KOPERNIKUSZ
Az univerzum középpontjában a Nap áll, és az űrben minden más
körülötte kering a maga körpályáján.
Az emberek ezt hitték egészen…
Hát, nem!
Angelo Secchiig.
Az olasz csillagász az 1800-as évek derekán élt.
A Napunk nem az egész világegyetem,
csak a Naprendszerünk középpontja.
Az űrben még számtalan más bolygórendszer létezik.
Évezredek kutatómunkája révén rájöttünk, hogy a világűr
tele van csillagok és bolygók sokaságával,
és a miénkhez hasonló naprendszerekkel.
Ez tökéletes.
De felfogtátok, hogy mindez mit jelent?
Lehet, hogy utoljára kézműveskedünk együtt.
Lehet, hogy a legutolsó projektünkön dolgozunk.
Tudod, Patrick, lehet, hogy lesújt a hír, de Charlie és én erre születtünk.
Ez a végzetünk!
Vagyis ideje, hogy megvizsgáljuk, hol tart jelenleg
a Naprendszer felfedezése.
Ó, bár lenne egy lávalámpánk!
Van egy remek ötletem vele. Miután felvettük a jelmezeket,
kelleni fog pár történelmi kellék.
- Majd összehozunk valamit, jó? - Itt a posta!
Bob!
Csomagotok jött.
Egy lávalámpa.
Kiváló. Pont ez kell nekünk.
Köszi, Bob.
Ti, négyen csináljatok valami földi irányítóközpontos,
mérnökös jelmezt, én meg leforgatom a bevezetőt.
- Rendben? - Oké.
- Hajrá! - Nyomás!
Íme, a javaslatom! Az emberiség több űrutazást hajtott már végre,
de őszintén, nem jutottunk túl messzire.
Különös, de igaz: az ember körülbelül
eddig jutott el.
A Naprendszer többi része még felfedezésre vár.
Hogyan vágjunk bele?
Űreszközök segítségével.
Űrszondákkal.
Az efféle parányi robotlaborokat
a NASA indítja útnak az űrben,
a kommunikációs rendszerük pedig rádióhullámok formájában sugározza vissza
a begyűjtött adatokat a Földre.
Minden űrszonda közül pedig kiemelkedik egy.
A Voyager-1.
A története a következő.
A NASA 1977-ben indította útjára a Voyager-1-et.
Igen! Kilőttük!
Útra kelt.
Csak szállt és szállt, keresztül a Naprendszerünkön.
Naponta másfél millió kilométert tett meg.
Elhúzott a Mars mellett, át az aszteroidákon.
1980-ra ért a Szaturnusz közelébe.
Elhagytuk a Szaturnuszt.
Bődületes!
Totál brutál!
A Voyager-1 folytatta útját, elhagyta a Neptunuszt és a Kuiper-övet.
2017-ben a NASA úgy döntött, beindítják a manőverező rakétáit,
37 év óta először.
Működnek!
- Bizony! - Hurrá!
Hihetetlen.
Helló, NASA, ez bevált.
Gyertek, csináljunk egy fotót!
- Mosoly! - Vigyorogj!
A Voyager-1 már 40 éve halad az űrön át,
és küldi a jeleket vissza a Földre.
Ember alkotta eszköz még nem járt ennél messzebb.
És mind a mai napig repül tovább.
Csúcs ez a jelentkezés.
- Lehet, hogy titeket választanak. - Ez a tervünk.
És most ideje megnézni, mit tartogathat
a Naprendszer-kutatás jövője.
Ehhez van egy ötletem.
- Bob, veszed? - Veszem.
Üdv Kozmosz jósnő mágikus univerzumában!
Várj! Tudom.
Űrutazók szeretnétek lenni.
Kedveseim, nézzetek bele Kozmosz jósnő kristálygömbjébe,
és máris feltárul a sorsotok!
Nincs ember, aki ebben a nemzedékben vagy a következőben
olyan messzire jutna, mint a Voyager-1.
Ahhoz még nem elég fejlett a tudomány és a technika.
De húzzatok egy kártyát!
Lássuk csak!
Vörös. És bolygó?
A jövőtök a Mars felé mutat.
A Marson roppant hideg van, az átlaghőmérséklet
-60 Celsius-fok körül mozog.
De a Földhöz legközelebb eső bolygók közül
itt szembesülnénk a legkevesebb kihívással egy űrutazós küldetés során.
A legvalószínűbb, hogy ti vagy mások legközelebb a Marsra fogtok utazni.
Casey, szép munka.
Remekül néz ki.
De mi van ezen?
Egy másik jövőbeni látomás.
Charlie és Carly,
a kutatásotokat egy hivatalos marsi kiképző központban folytatjátok
Hawaiin.
- Micsoda? - Úgy ám!
Bob, Patrick és én találtuk nektek.
Úgy hívják: HI-SEAS Marsi Élőhely. Hawaiin van.
A NASA ott folytat kutatást arról, milyen lehet
egy idegen bolygón élni.
- Ez tökéletes. - Pontosan ez kell
a jelentkezésünkhöz.
Akkor csomagoljatok, és indulás!
Hát, srácok, úgy néz ki, Carly és én
Hawaiira utazunk, hogy kiderítsük, milyen lenne
a Marson élni.
Velünk tartotok? Remek. Ott találkozunk.
- Rendben. Viszlát, skacok! - Sziasztok!
Hawaii nagy szigetére repülünk,
a Csendes-óceán közepére.
Különös, de igaz: ezt a szigetet
öt vulkán alkotja, és kettő közülük, a Kilauea és a Mauna Loa
még mindig aktív.
Aloha!
Üdv a Mauna Loán!
Itt található a HI-SEAS Mars-szimulátor.
Ezen az élőhelyen a kutatók azt tanulmányozzák, milyen lenne
az élet a Marson.
És azért épült fel éppen itt,
mert ez a hely hasonlít a Mars felszínéhez.
Persze azért van jó pár különbség.
Először is, a Marson a levegő
főleg szén-dioxidból áll.
Vagyis ha ott laknánk, valószínűleg oxigénmaszkot kellene hordanunk.
Sőt, az egész testünket űrruhába kellene bújtatnunk.
A Föld mágneses mezeje megvéd minket a Nap káros sugárzásától,
de a Marson nincs ilyen.
Bemegyünk a szimulátorba, ahol Michaela már vár minket.
Menjünk!
Dr. Michaela Musilova az élőhely igazgatója.
Asztrobiológus, aki az extrém körülmények közt megjelenő életet kutatja.
Kedvenc különös, de igaz ténye, hogy a Nap olyan hatalmas,
hogy egymillió Föld is elférne benne.
- Hű! - Ez igen!
- De király! - Mint egy kis klubhelyiség.
Hatalmasnak tűnik.
- Aloha! Hawaiin így köszönünk. - Aloha!
- Ez a HI-SEAS élőhely,
ahol a Holdra és a Marsra készülő küldetéseket szimuláljuk.
Egy évre bezárjuk ide a jelölteket.
Innen csak szkafanderben mehetnek ki.
Fagyasztott, szárított ételeket esznek,
és teszik az űrhajósok dolgát.
A következő pár napban ti is ezt fogjátok megtapasztalni.
- Pompás. - Egyszerre hány fő
- lakik itt? - Maximum hat.
- Körülnézhetünk? - Lehet?
Persze. Ez a fő terem,
ami több funkciót is betölt.
Ez a helyiség a testedzésre szolgál.
Itt vannak a munkaállomások,
itt pedig a konyha. Egész nagy.
És ott fenn azok a kis ajtók?
- Biztos szekrények. - Aha.
Valójában azok a hálószobák.
A legénység minden tagjának megvan a maga kis szobája.
- Mind egyforma. - Takaros.
- Otthonos. - Egész tűrhető.
Kintről kicsinek tűnt, de elfér benne egy kis asztal,
van rendes ágy az alváshoz.
A falra fotókat is ki lehet ragasztani.
Szoktak is a családjukról, a barátaikról, akik hiányoznak a jelölteknek.
Szóval, tudunk itt kutatni,
van konyhánk, fürdőszobánk.
- Tényleg, hol a mosdó? - Megmutatnád?
Ez a legmagasabb vécé, amit valaha láttam.
Azért ilyen nagy, mert komposztáló vécé.
- Értem. - Dolgod végeztével
a benne található mikrobák lebontják mindazt,
ami belekerült. Mögötted pedig, Charlie,
- ott a zuhanyzó. - Ez hagyományos.
De hetente csak nyolc perc jut zuhanyzásra.
- Hetente? - Hetente.
Nahát!
Michaela hagyja, hogy berendezkedjünk.
- Bekapcsoltad? - Megy. Már megy.
Videónapló, első felvétel. Három órája vagyunk itt.
3 ÓRÁJA BENT
Választottunk szobát.
- Még futópad is van. - Igen.
Egy kis ablakon át látjuk a külvilágot.
- Gyerekjáték lesz. - Aha.
Szerintem jól fog menni nekünk.
Sziasztok!
Újra jelentkezünk.
- Öt órája vagyunk bent. - Ja.
Michaela megbízott minket egy feladattal.
Beöltözve kimegyünk kőzetmintát gyűjteni,
amit aztán bent tanulmányozhatunk.
- Menjünk kövezni! - Jó.
Úgy teszünk, mintha a Marson lennénk, ezért be kell öltöznünk,
mielőtt elhagyhatnánk az élőhelyünket és bármit tehetnénk odakint.
Egy valódi Mars-expedíciót szimulálunk.
Kőzet- és talajmintákat gyűjtünk.
Erre. Vigyázzatok, hova léptek!
Menjünk!
Csak óvatosan, omlásveszély!
Itt elég alacsony a mennyezet, rengeteg a lávaoszlop.
Azta! Ez hihetetlen.
Megjöttünk. Tenarditot találtam.
TENARDIT
A nátrium-szulfátot egyes NASA-tudósok
űrhónak nevezik. Vegyünk mintát belőle!
- Könnyű összekaparni. - Az.
- Tényleg. - Ezért is hívják űrhónak.
Azért gyűjtjük be, mert van rá esély,
hogy mikroorganizmusok állítják elő.
Pontosan ugyanilyen kutatást folytatnak a tudósok,
akik a marsi élet lehetőségét vizsgálják.
Jó móka volt tudományos munkát végezni,
szívesen folytatnánk is a felfedezést.
De az élőhelyet csak korlátozott időre hagyhatjuk el.
Michaela azt mondja, ideje visszatérnünk.
Most jöttünk meg a kiruccanásunkból.
- Tutkó volt. - Az.
Kőzetmintát gyűjtöttünk.
A földi irányítóközpont
utasítása szerint ma már nem hagyhatjuk el az élőhelyet.
Itt fogunk éjszakázni.
- De előbb még feladatunk van. - Igaz.
- Tíz órája bent. - A Marson.
A Mars jó hely.
Gyerekjáték.
Tök jók vagyunk.
14 ÓRÁJA BENT
Már 14 órája vagyunk bent,
és épp repülőszimulációt folytatunk.
- Főzzünk valamit! - Ezek a hozzávalók.
- Egy doboznyi lazac. - Hű!
- Ezt nézd! - Mi az?
Egy lazacdarab.
Az űrbe küldött ételeket különleges módon kell elkészíteni.
Nézzük meg ezt egy kicsit közelebbről!
- Charlie, mit művelsz? - Kreatívan elmagyarázom a kaját,
- hogy mindenki megértse. - Értem.
De Charlie, nincsenek itt a cuccaid.
- Semmit se tehetsz. - Felhívom Bobot.
- Ő majd hoz… - Charlie, Bob nem jöhet a Marsra.
Akkor most mit tegyünk?
Az űrben nem tudok kreatívkodni.
Liofilizálás a neve.
Lefagyasztják és kiszárítják,
és kész is a lazac, ennyi.
- Így működik… - Oké.
- a dolog. - Főzzük meg!
Kiegyensúlyozott étel lesz. Van zöldségünk,
van fehérjénk, van rostunk.
A legjobb séfek vagyunk a Marson.
Tészta.
Mártás.
Lazac.
Egészségedre!
- Mi lesz az első falat? - Összekeverem az egészet.
Folyton ezt kellene ennünk, amíg csak élünk?
- Már most hiányzik Casey főztje. - A lazac borzasztó.
Sose eszem meg.
Menjünk aludni!
Irány az ágy!
Ja.
17 ÓRÁJA BENT
- Jó éjt, Charlie! - Jó éjt, Carly!
Első napunk végére értünk
a HI-SEAS Marsi Élőhelyen.
Éhes maradtam, mert a vacsoránk nem sikerült túl jól.
- Kemény az élet. - Nem pont erre számítottam.
Szokatlan távol lenni a dolgainktól
és a szeretteinktől.
Készültek jó felvételek.
És most fel, és három terpeszugrás!
Egy, kettő…
Remélem, ha kialszom magam, reggelre minden jobb lesz.
- Oké, jó éjt! - Reggel látjuk egymást.
És… forog.
24 ÓRÁJA BENT
Jó reggelt!
Lemerült az akksink.
Nem figyeltünk arra, mennyi energiát használunk fel.
- Lemerítettük teljesen. - Igen.
A baj az, hogy felhős az ég, és a Nap
sem látszik, úgyhogy eltart egy darabig, mire újra lesz áram.
Addig reggelit se tudunk csinálni.
Nagyon lehűlt az idő.
- Bazi hideg van. - Igen.
Nehezen indul a nap, de majd belerázódunk.
- Mindent meg tudunk oldani. - Naná.
Kint az űrben a Nap jelenti a fő áramforrást.
A napenergia begyűjtése és tárolása a napelemekkel
a túlélés záloga.
- Itt vagyunk, van áram. - Végre.
27 ÓRÁJA BENT
Michaela a hajamból szeretne
trágyát előállítani a zöldségeknek.
- Király. - Az.
De közben meg, mi van?
30 ÓRÁJA BENT
A laborban vagyunk, és levágunk egy tincset a hajamból,
hogy trágyát készítsünk.
Az adta az ötletet, hogy miközben az emberek hosszú utat
tesznek meg az űrben, közben nő a hajuk.
Miért ne hasznosítanánk?
A haj tele van tápanyagokkal, például nitrogénnel és kénnel,
amik táplálják a növényeket.
Hű!
Ideje a tudomány oltárán feláldoznod egy tincset.
Remek.
- Mehet? - Igen.
- Ohó! - Lenyisszantottad.
Muti!
Ó!
Tegyük bele az üvegbe!
Vizet és kálium-hidroxidot adunk hozzá,
amiben feloldódik a hajam.
Pár óra alatt szép barna folyadékot kapunk,
aminek aztán megmérjük a kémhatását.
Ha túlságosan lúgos, adunk hozzá
egy kis citromsavat, hogy csökkentsük a pH-ját.
Ha elkészült, megtrágyázhatjuk vele
a földünket.
Tudományos szakszó: „lakmuszpapír”.
A tudósok ennek segítségével mérik,
mi mennyire savas vagy lúgos.
33 ÓRÁJA BENT
Eltelt pár óra, és máris átalakult
barna trutyivá.
Ez lett a hajamból.
Milyen a szaga?
Hű, mint egy…
Olyan szaga van, mint…
- Egy dohos alagsornak. - Egy régi szőnyegnek?
- Az az. - Olyasmi.
Előkészítjük a talajt, amibe elültethetjük a magokat.
A Földön annyit kísérletezhetünk, amennyit csak akarunk,
de a Marson első ízben fogunk vetni.
Őszinte leszek, ez elég ijesztő.
Itt még hibázhatunk.
- Inkább itt, mint a Marson. - Pontosan.
Itt kell rálelni a megoldásra.
A hajadnak hála, spenótunk terem majd.
Köszönöm a hozzájárulásodat.
Egész jól megy.
36 ÓRÁJA BENT
Jól megy, de egy kicsit
kíváncsi vagyok, Casey és Patrick
mivel foglalkozik éppen, és furcsa, hogy
nem kérdezhetem meg őket.
Bonyolultabb ez a dolog, mint hittük.
Az. De azért nem rossz.
Csak nem erre számítottam.
Hát, srácok, a küldetésnek vége.
Hogy éreztétek magatok a Marson?
Az űrhajósok annyira bátrak,
és olyan erősek. Minél tovább voltunk itt,
annál inkább hiányzott minden otthonról.
Minden földi dolog felértékelődött
a szemünkben.
Köszönjük, Michaela.
- Remek volt. - Örülök neki.
Szép munkát végeztetek. Jó utat vissza a Földre!
Köszönjük.
- Carly, van egy ötletem. - Igen?
Hívjuk fel Casey-t, Patrickot és Bobot, találkozzunk velük otthon, jó?
Tartsatok velünk ti is, oké?
Viszlát otthon!
- Sziasztok! - Helló!
- Csá! - Mi folyik itt?
- Most fejeztem be a videó szerkesztését. - Remek.
Lássuk!
A videós jelentkezés, ami eljuttat titeket az űrbe.
Egész idő alatt sokat tanulmányoztuk a Naprendszerünket,
de egy hely mintha kimaradt volna a vizsgálatunkból.
- A Föld. - Földünk a Vénusz és a Mars
közt helyezkedik el, a Naprendszer azon részében,
amit a csillagászok lakhatósági zónának neveznek.
Azért hívják így, mert ez az a távolság, ahol a Nap lehetővé teszi az életet.
Ha a Föld közelebb lenne a Naphoz, túl nagy lenne a hőség,
és minden víz elpárologna.
Ha meg távolabb lenne a Naptól, túl nagy lenne a hideg,
és minden víz jéggé fagyna.
Ettől olyan különleges a Föld és a lakhatósági zóna.
A mi bolygónkon is végtelen mennyiségű információ vár felderítésre.
De azért ez a kedvenc helyünk,
mert különös, de igaz: a Földön élnek a legjobb barátaink.
Casey és Patrick,
Bob és ti mind!
Jobb helyet el se tudnánk képzelni az egész univerzumban,
mint azt a bolygót, ahol a tanultakat mind megoszthatjuk veletek.
Akkor maradtok?
- Igen. - Maradunk.
Hurrá!
Maradnak!
A szupercsapat együtt marad.
- Bizony. - Igen.
Volt egy látomásom arról, hogy így végződik a dolog.
Elég meleg volt a helyzet, de úgy tűnik,
itt maradunk a Földön.
Együtt alkotunk, kutatunk tovább,
és együtt fedezünk fel különös, de igaz dolgokat.
Tartsatok velünk máskor is!
KÜLÖNÖS, DE IGAZ!
A Globális Űrigazgatóság
a következő jelentkezőket választotta ki
a Naprendszer felfedezésére
a bolygóközi küldetés részeként:
Alabama Cones-t,
Dr. Billt,
és a csilliárdos Chet Megabitet.
Köszönjük, sok sikert nekik!
A feliratot fordította: Balikó Nándor